stanford-oval/wikipedia huggingface dataset:
ภิญโญ นิโรจน์
ประวัติ

ภิญโญ นิโรจน์ เกิดเมื่อวันที่ 22 เมษายน พ.ศ. 2494 ที่ตำบลหนองปลิง อำเภอเมือง จังหวัดนครสวรรค์ เป็นบุตรของนายถาวร นิโรจน์ (เจ้าของถาวรฟาร์ม) กับนางสำเนาว์ นิโรจน์ สำเร็จการศึกษาระดับปริญญาตรี สาขาบริหารธุรกิจ จากมหาวิทยาลัยอิลลินอยส์ ประเทศสหรัฐอเมริกา
ด้านครอบครัวได้สมรสกับ นางอมรา นิโรจน์ อดีตผู้สมัครสมาชิกสภาผู้แทนราษฎรระบบสัดส่วนกลุ่มที่ 2 พรรครวมใจไทยชาติพัฒนา
งานการเมือง

ภิญโญ นิโรจน์ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ ตั้งแต่การเลือกตั้ง พ.ศ. 2535 ในสังกัดพรรคสามัคคีธรรม ต่อมาได้ในสังกัดพรรคชาติพัฒนา ต่อมาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2538 ต่อมาได้ดำรงตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย
ในการเลือกตั้ง พ.ศ. 2544 ได้ลงสมัครในนามพรรคชาติไทย และได้รับเลือกเป็นสมัยที่ 5
ในการเลือกตั้ง พ.ศ. 2548 ได้ลงสมัครในระบบบัญชีรายชื่อ พรรคไทยรักไทย และได้รับเลือกตั้งเป็นสมัยที่ 6
ในการเลือกตั้ง พ.ศ. 2550 และ พ.ศ. 2554 ดร.ภิญโญ นิโรจน์ ได้ลงสมัครรับเลือกตั้งสมาชิกสภาผู้แทนราษฎร จังหวัดนครสวรรค์ เขต 1 สังกัดพรรคชาติพัฒนาเพื่อแผ่นดิน แต่ไม่ได้รับเลือกตั้ง โดยแพ้ให้กับนายสงกรานต์ จิตสุทธิภากร ผู้สมัครจากพรรคประชาธิปัตย์
พ.ศ. 2562 ดร.ภิญโญ ได้ย้ายสังกัดยังพรรคพลังประชารัฐ และลงสมัครรับเลือกตั้งสมาชิกสภาผู้แทนราษฎรจังหวัดนครสวรรค์ และได้รับการเลือกตั้งอีกเป็นสมัยที่ 7
ปัจจุบัน ได้ย้ายมาสังกัดพรรคภูมิใจไทย และลงสมัครรับเลือกตั้งในระบบบัญชีรายชื่อลำดับที่ 17
งานการศึกษา

ภิญโญ นิโรจน์ ได้รับแต่งตั้งเป็นนายกสภามหาวิทยาลัยราชภัฏนครสวรรค์ ตั้งแต่วันที่ 19 กรกฎาคม พ.ศ. 2555
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พิชัย นริพทะพันธุ์

| พิชัย นริพทะพันธุ์ป> ช., ป.ม. |
| --- | --- |
พิชัย ใน พ.ศ. 2567

รัฐมนตรีว่าการกระทรวงพาณิชย์
อยู่ในวาระ
เริ่มดำรงตำแหน่ง  3 กันยายน พ.ศ. 2567 (6 เดือน 2 วัน)
นายกรัฐมนตรี: แพทองธาร ชินวัตร
รัฐมนตรีช่วย: นภินทร ศรีสรรพางค์   สุชาติ ชมกลิ่น
ก่อนหน้า: ภูมิธรรม เวชยชัย
รัฐมนตรีว่าการกระทรวงพลังงาน
ดำรงตำแหน่ง 9 สิงหาคม พ.ศ. 2554 – 18 มกราคม พ.ศ. 2555 (5 เดือน 9 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: วรรณรัตน์ ชาญนุกูล
ถัดไป: อารักษ์ ชลธาร์นนท์
รัฐมนตรีช่วยว่าการกระทรวงการคลัง
ดำรงตำแหน่ง 2 สิงหาคม พ.ศ. 2551 – 9 กันยายน พ.ศ. 2551   (1 เดือน 7 วัน)
นายกรัฐมนตรี: สมัคร สุนทรเวช
รัฐมนตรีว่าการ: สุรพงษ์ สืบวงศ์ลี
ก่อนหน้า: ระนองรักษ์ สุวรรณฉวี
ถัดไป: ประดิษฐ์ ภัทรประสิทธิ์   ระนองรักษ์ สุวรรณฉวี
 
ข้อมูลส่วนบุคคล
เกิด: 29 ตุลาคม พ.ศ. 2504 (63 ปี) อำเภอพระนคร จังหวัดพระนคร ประเทศไทย
พรรคการเมือง: เพื่อแผ่นดิน (2550–2554)   เพื่อไทย (2554–2561, 2562–ปัจจุบัน)   ไทยรักษาชาติ (2561–2562)
คู่สมรส: ธันยธรณ์ นริพทะพันธุ์
ลายมือชื่อ: 

พิชัย นริพทะพันธุ์ (เกิด 29 ตุลาคม พ.ศ. 2504) ชื่อเล่น แดง ปัจจุบันดำรงตำแหน่งรัฐมนตรีว่าการกระทรวงพาณิชย์ ในรัฐบาลแพทองธาร ชินวัตร อดีตที่ปรึกษานายกรัฐมนตรี (เศรษฐา ทวีสิน) รองประธานยุทธศาสตร์และการเมือง พรรคเพื่อไทย อดีตรัฐมนตรีว่าการกระทรวงพลังงาน ในรัฐบาลยิ่งลักษณ์ ชินวัตร อดีตรัฐมนตรีช่วยว่าการกระทรวงการคลัง ในรัฐบาลสมัคร สุนทรเวช และหัวหน้าคณะทำงานเศรษฐกิจของพรรคเพื่อไทย
ประวัติ

พิชัย เกิดเมื่อวันที่ 29 ตุลาคม พ.ศ. 2504 เป็นบุตรของนายรณชัย นางสุวรรณี นริพทะพันธุ์
ด้านครอบครัวสมรสกับนางธัญยธรณ์ นริพทะพันธุ์ เป็นทันตแพทย์ มีบุตรด้วยกัน 3 คน คือ พชร นริพทะพันธุ์, สาริศฐ์ นริพทะพันธุ์ และนนท์นริฐ นริพทะพันธุ์ สำเร็จการศึกษาระดับปริญญาตรี สาขาเศรษฐศาสตร์ และระดับปริญญาโท ด้านการบริหารธุรกิจ (MBA) จากสถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย
การทำงาน

พิชัย เป็นนักธุรกิจอสังหาริมทรัพย์ ธุรกิจอัญมณีและการส่งออก เจ้าของบริษัท เจมส์ควอลิตี้ จิวเวอร์รี่ จำกัด ต่อมาได้เข้ามารับตำแหน่งที่ปรึกษาสำนักงานคณะกรรมการส่งเสริมการลงทุน และเป็นผู้สนับสนุนการเงินให้กับกลุ่มขอนแก่น พรรคเพื่อแผ่นดิน ของสุวิทย์ คุณกิตติ ต่อมาจึงได้หันมาสนับสนุนพรรคพลังประชาชน และพรรคเพื่อไทยแทน
ในปี พ.ศ. 2551 พิชัย ได้รับตำแหน่งรัฐมนตรีช่วยว่าการกระทรวงการคลัง ในรัฐบาล
สมัคร สุนทรเวช แทนร้อยตรีหญิง ระนองรักษ์ สุวรรณฉวี แกนนำกลุ่มโคราช ต่อมาในการเลือกตั้ง พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ พรรคเพื่อไทย โดยถูกจัดลำดับในบัญชีรายชื่อผู้สมัคร สส. เป็นลำดับที่ 124 แต่ไม่ได้รับเลือกตั้ง พิชัยได้เป็นทีมเศรษฐกิจของพรรคเพื่อไทย โดยได้ทำการดีเบตระหว่างโครงการรับจำนาข้าวตันละ 15,000 บาท กับโครงการรับประกันราคาช้าวกับ วรงค์ เดชกิจวิกรม ผ่านรายการ"เจาะข่าวเด่น"ว่าการรับจำนำข้าวของรัฐบาลเพื่อไทยนั้นอาจจะทำให้ราคาข้าวในตลาดโลกสูงและเป็นไปได้ว่าจะขึ้นมากกว่าราคาจำนำ ด้วยวิธีการเข้าไปควบคุมการตลาด ช่วงหนึ่งของการดีเบตนายพิชัยได้กล่าวไว้ว่า หลักการของเพื่อไทยคือความเป็นไปได้ที่จะทำให้ราคาข้าวสูงขึ้น และเสนอให้ใช้ระบบไอทีในการควบคุมการจำนำข้าว เพื่อป้องกันการทุจริต โดยใช้เครดิตการ์ดเกษตรกรเป็นสมาร์ทการ์ด แต่การดำเนินการดังกล่าวต้องแจกบัตรเครดิตเกษตรให้กับชาวนาหลายล้านคน ซึ่งต้องใช้เวลา
ในวันที่ 9 สิงหาคม พ.ศ. 2554 ได้รับแต่งตั้งให้ดำรงตำแหน่งรัฐมนตรีว่าการกระทรวงพลังงาน ในรัฐบาลยิ่งลักษณ์ ชินวัตร ปลายปี พ.ศ. 2554 ระหว่างดำรงตำแหน่งได้ดำเนินการวางนโยบายและแผนพลังงานให้กับประเทศในทุกด้าน และในช่วงน้ำท่วมใหญ่ในปลายปี 2554 ได้ให้รัฐบาลใช้กระทรวงพลังงานที่ตั้งบนตึกเอนโก้เป็นศูนย์ป้องกันและช่วยเหลือน้ำท่วมหลังจากที่ที่ตั้งเดิมในสนามบินดอนเมืองถูกน้ำท่วมจนกระทั่งน้ำลด  ผู้สื่อข่าวทำเนียบรัฐบาลได้ร่วมกันตั้งฉายาให้นายพิชัยว่า "ไอเดียกระฉอก" เพราะตัวนายพิชัยเองมักจะมีไอเดียใหม่ๆ มานำเสนอต่อสังคมเสมอ แต่ไอเดียเหล่านั้นมักจะไม่ค่อยได้รับการตอบสนองหรือไม่ก็ไม่ค่อยจะเป็นไปตามที่นายพิชัยคาดการณ์ในขณะนั้น ต่อมานายพิชัย ถูกปรับออกจากตำแหน่งในเดือนมกราคม พ.ศ. 2555 ต่อมาได้ทำหน้าที่เป็นคณะทำงานเศรษฐกิจของพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 9 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง
ในปี 2563 เขาได้รับเลือกจากที่ประชุมใหญ่ให้เป็นรองหัวหน้าพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ดีทูบี

ระวังสับสนกับ บีทูบี
| ดีทูบี |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ป็อป อาร์แอนด์บี
ช่วงปี: ตั้งแต่ พ.ศ. 2544
ค่ายเพลง: อาร์เอส (2543–2547)

อดีตสมาชิก: วรเวช ดานุวงศ์ (แดน)   กวี ตันจรารักษ์ (บีม)    อภิเชษฐ์ กิตติกรเจริญ (บิ๊ก) (เสียชีวิต)
ดีทูบี (อังกฤษ: D2B) เป็นกลุ่มศิลปินที่มีผลงานในช่วง พ.ศ. 2544–2550 (ต่อมาในชื่อ แดน-บีม) ในเครือบริษัท อาร์เอส จำกัด (มหาชน) โดยที่มาของชื่อวงเกิดจากการนำอักษรภาษาอังกฤษตัวแรกของสมาชิกทั้ง 3 คน (แดน บิ๊ก บีม) มารวมกัน ในปี พ.ศ. 2543 ซึ่งถือได้ว่า D2B เป็นกลุ่มบอยแบนด์ไทยที่ได้รับความนิยมเป็นอย่างมาก ได้รับฉายา "บอยแบนด์อันดับ 1 ตลอดกาลของไทย" และเป็นบอยแบนด์ระดับแถวหน้าของเอเชีย และพวกเขายังได้รับรางวัลต่าง ๆ มากมายจากหลายเวที อีกทั้งยังมีผลงานในวงการบันเทิงอีกมากมายทั้งละครและภาพยนตร์
ประวัติ

การรวมวงดีทูบีเกิดจากบิ๊ก อภิเชษฐ์ กิตติกรเจริญ และแดน วรเวช ดานุวงศ์ ที่เข้าประกวดโครงการ "พานาโซนิค สตาร์ ชาเลนจ์" ในปี พ.ศ. 2543 บวกกับบีม กวี ตันจรารักษ์ ที่เข้ามาเรียนร้องเพลงถ่ายแบบโฆษณาและมีผลงานภาพยนตร์ในค่ายอาร์เอสอยู่ก่อนแล้วในปี พ.ศ. 2542
ในช่วงปลายปี พ.ศ. 2544 ทั้ง 3 คนมีผลงานเพลงร่วมกันในนาม "ดีทูบี" โดยมีเพลงที่สร้างชื่อเสียง อาทิ เพลง ต่อหน้าฉัน (เธอทำอย่างนั้นได้อย่างไร) ซ่าส์...(สั่นๆ) คนใจอ่อน (อ่อนใจ) ซึ่งมียอดขายเทปคาสเซ็ทเกิน 1,000,000 ตลับ เป็นต้น ทำให้ดีทูบีได้รับรางวัลศิลปินยอดนิยมจากเอ็มทีวี เอเชีย อวอร์ดส ประจำปี พ.ศ. 2546 ที่ประเทศสิงคโปร์ โดยดีทูบีได้มีผลงานในวงการบันเทิงเรื่อยมา
ในวันที่ 22 กรกฎาคม พ.ศ. 2546 ช่วงเวลา 01.15 น. บิ๊ก ซึ่งเป็นหนึ่งในสมาชิกของวงดีทูบีประสบอุบัติเหตุทางรถยนต์  ตกอยู่ในอาการโคม่า ทำให้วงดีทูบีถูกยุบลง และหลังจากการประสบอุบัติเหตุของบิ๊ก แดนและบีมได้แยกออกมาตั้งวงใหม่ในชื่อแดน-บีม ซึ่งภายหลังได้ยุบตัวลงในวันที่ 25 ตุลาคม พ.ศ. 2550 และดีทูบีได้สิ้นสุดลงอย่างเป็นทางการหลังจากบิ๊กเสียชีวิตในวันที่ 9 ธันวาคม ในปีเดียวกัน
อย่างไรก็ดี จากกระแสเรียกร้องจากแฟนคลับและความร่วมมือจากหลายฝ่าย ทำให้เกิดคอนเสิร์ตในนามดีทูบีขึ้นอีก 5 ครั้ง ในปี พ.ศ. 2557, พ.ศ. 2558, พ.ศ. 2562, พ.ศ. 2563 และ พ.ศ. 2566 ซึ่งทั้ง 5 ครั้ง ก็มีบิ๊กมาร่วมร้องเพลงในคอนเสิร์ตด้วย โดยมีการฉายภาพบิ๊กเข้าไปที่เวทีด้วยเทคโนโลยีฮอโลแกรม เป็นครั้งแรกของไทย ที่ได้รับการพัฒนาให้มีประสิทธิภาพมากขึ้นในคอนเสิร์ตแต่ละครั้ง
สมาชิก > D2B (พ.ศ. 2544 – พ.ศ. 2547)

| ชื่อ-นามสกุล | ชื่อเล่น | วันเกิด | เสียชีวิต |
| --- | --- | --- | --- |
| กวี ตันจรารักษ์ | บีม | 18 พฤษภาคม พ.ศ. 2523  (44 ปี) |  |
| อภิเชษฐ์ กิตติกรเจริญ | บิ๊ก | 2 ธันวาคม พ.ศ. 2525 | 9 ธันวาคม พ.ศ. 2550 (25 ปี) |
| วรเวช ดานุวงศ์ | แดน | 16 พฤษภาคม พ.ศ. 2527 (40 ปี) |  |
สมาชิก > แดน-บีม (Dan & Beam) (พ.ศ. 2548 – พ.ศ. 2550)

| ชื่อ-นามสกุล | ชื่อเล่น | วันเกิด |
| --- | --- | --- |
| วรเวช ดานุวงศ์ | แดน | 16 พฤษภาคม พ.ศ. 2527 (40 ปี) |
| กวี ตันจรารักษ์ | บีม | 18 พฤษภาคม พ.ศ. 2523 (44 ปี) |
สมาชิก > ระยะเวลาสมาชิกภาพ

หมายเหตุ สิ้นสุดเส้นสีน้ำเงิน หมายถึง เข้าสู่งานวงการบันเทิง เป็นครั้งแรก
ผลงานเพลง

ผลงานเพลงของ ดีทูบี (บิ๊ก แดน บีม) ตั้งแต่ พ.ศ. 2544 - ปัจจุบัน มีดังต่อไปนี้
ผลงานเพลง > อัลบั้มอื่น ๆ

อัลบั้ม D2B MIXA
ต่อหน้าฉัน (เธอทำอย่างนั้นได้อย่างไร)
หึง
ซ่าส์ (สั่นๆ)
จะโกหกกันไปถึงไหน
ไม่มีเธอวันนั้น ไม่มีฉันวันนี้
คนใจอ่อน (อ่อนใจ)
อยากให้เธอกัด
แค่หนึ่งนาที
อยากเป็นคนนั้น (ในใจเธอ)
ไม่เปลี่ยนใจ (เธอคนเดียว)
อัลบั้ม D2B THE MEMORIES 2001-2004
ต่อหน้าฉัน... (เธอทำอย่างนั้นได้อย่างไร)
นับตั้งแต่วันที่ฉันรักเธอ
หึง
ไม่มีเธอวันนั้น...ไม่มีฉันวันนี้
อยากเป็นคนนั้น (ในใจเธอ)
แค่เพื่อนเก่า
ที่ดูว่าผมหยิ่ง ที่จริงนะขี้อาย
จะโกหกกันไปถึงไหน
อยากให้เธอกัด
คนใจอ่อน ( อ่อนใจ)
ไม่เปลี่ยนใจ (เธอคนเดียว)
แค่หนึ่งนาที
ซ่า... (สั่นๆ)
ฉันจะจับมือเธอเอาไว้
นายเจ็บ ฉันเจ็บ
อัลบั้มรวมฮิต
DAN & BEAM MISS U ALBUM 1 - 2
25 BEST OF D2B
RS THE BEST KARAOKE
RS EXCLUSIVE HITS # D2B
D2B THE HISTORY BOXSET
D2B BEST MEMORY
D2B BEST FOREVER
D2B THE COLLECTION
DAN & BEAM THE COLLECTION
อัลบั้มรวมฮิต (เดี่ยว)
BIG MEMORY
ONE DAN SHOW
BEAM'S WORLD
DAN FEVER
อัลบั้มพิเศษ (ร่วมกับศิลปินอื่นๆ)
อัลบั้ม The Messages - เพลง นกกระดาษ  ร้องโดย แดน
อัลบั้ม คิดถึงแม่ เรียงความเรื่องแม่ - เพลง ของขวัญวันแม่  ร้องโดย แดน  และ เพลง ถ้าแม่ไม่ แล้วใครรัก  ร้องโดย บีม
อัลบั้ม ลูกของพ่อ - เพลง คิดถึงพ่อ  ร้องโดย แดน-ฟลุค วงไอน้ำ และ เพลง พรของพ่อ  ร้องโดย บีม-พ่อบีม
อัลบั้ม Love Maker II - เพลง จุดเปลี่ยน  ร้องโดย บีม
อัลบั้มเพลงประกอบละครและภาพยนตร์
เพลงประกอบละคร วัยร้ายเฟรชชี่
เพลงประกอบภาพยนตร์ Sexphone / คลื่นเหงา / สาวข้างบ้าน
เพลงประกอบภาพยนตร์ แสบสนิท ศิษย์ส่ายหน้า
ผลงานเพลง > วีซีดีคาราโอเกะ

D2B SPECIAL FRIENDS KARAOKE
D2B SUMMER TRIP KARAOKE
ผลงานเพลง > อื่น ๆ

DANCE MARATHON EXPO (ร่วมกับศิลปินอื่นใน RS) วางแผง มิถุนายน 2545 ร้องไว้ 2 เพลง คือ
ใช่มาก อารมณ์นี้
YMCA Mix
VCD D2B PRIVATE LIFE  วางแผง ตุลาคม 2545
คอนเสิร์ต > คอนเสิร์ตหลัก

รายชื่อคอนเสิร์ตของสมาชิกวงดีทูบีทั้งหมด ตั้งแต่ พ.ศ. 2544 จนถึงปัจจุบัน
| #> D2B | ชื่อคอนเสิร์ต> D2B | วันที่แสดง> D2B | สถานที่แสดง> D2B | แขกรับเชิญ> D2B |
| --- | --- | --- | --- | --- |
| 1 | D2B SUMMER LIVE IN CONCERT | 20 เมษายน 2545 | ห้องเพลนนารีฮอลล์ ศูนย์การประชุมแห่งชาติสิริกิติ์ | สโรชา ตันจรารักษ์ (บัว),   ไดอาน่า แรนด์,   ลัคนา หวงมณีรุ่งโรจน์ (อ้อน) |
| 2 | D2B GOODTIME THANKS CONCERT  FOR FRIENDS | 13 กรกฎาคม 2545 | อินดอร์ สเตเดียม หัวหมาก | ธีรเทพ วิโนทัย (ลีซอ),   วิลลี่ แมคอินทอช,   นาคร ศิลาชัย (เปิ้ล),   เกียรติศักดิ์ อุดมนาค (หอย) |
| 3 | D2B THE MIRACLE CONCERT | 18 พฤษภาคม 2546 | อินดอร์ สเตเดียม หัวหมาก | N/A |
| 4 | D2B THE NEVERENDING CONCERT  TRIBUTE TO BIG D2B | 6 มีนาคม 2547 | หอประชุมใหญ่ มหาวิทยาลัยธรรมศาสตร์ ท่าพระจันทร์ | ลัคนา หวงมณีรุ่งโรจน์ (อ้อน),   สโรชา ตันจรารักษ์ (บัว),   พัชริดา วัฒนา (แหม่ม),   นาธาน โอมาน,   ศรราม เทพพิทักษ์ (หนุ่ม),   เรืองศักดิ์ ลอยชูศักดิ์ (เจมส์) |
| 5 | TOYOTA VIOS PRESENTS คิดถึง D2B LIVE CONCERT 2014 | 2 พฤศจิกายน 2557 | อิมแพ็ค อารีน่า เมืองทองธานี | N/A |
| 6 | TOYOTA VIOS PRESENTS มหัศจรรย์...ความคิดถึง D2B ENCORE CONCERT 2015 | 4 เมษายน 2558 | อิมแพ็ค อารีน่า เมืองทองธานี | N/A |
| 7 | ธนาคารทิสโก้ Presents D2B INFINITY CONCERT 2019 | 16 พฤศจิกายน 2562 | อิมแพ็ค อารีน่า เมืองทองธานี | วิชญาณี เปียกลิ่น (แก้ม),   นลิน โฮเลอร์ (ซาร่า),   หนึ่ง จักรวาล |
| 8 | COOLfahrenheit และ Tisco My Care Smart Present D2B Infinity Fun+ 2020 | 16 กุมภาพันธ์ 2563 | อิมแพ็ค อารีน่า เมืองทองธานี | ศุภัคชญา สุขใบเย็น (เฟรม WonderFrame),   น้ำทิพย์ จงรัชตวิบูลย์ (บี) |
| 9 | COOLfahrenheit ร่วมกับ อำพลฟูดส์ Present D2B ETERNITY CONCERT 22 ปีนับตั้งแต่วันที่ฉันรักเธอ | 5–6 สิงหาคม 2566 | อิมแพ็ค อารีน่า เมืองทองธานี | สกลรัตน์ วรอุไร (โฟร์) (5 สิงหาคม),   ธันวา บุญสูงเนิน (เดอะทอยส์) (6 สิงหาคม),   ลัคนา หวงมณีรุ่งโรจน์ (อ้อน) |
DAN & BEAM
| 10 | DAN & BEAM CONCERT คิดมาก | 23 เมษายน 2548 | บีอีซี-เทโร ฮอลล์ สวนลุมไนท์บาซาร์ | วง ACAPPELLA 7,  รัฐภูมิ โตคงทรัพย์ (ฟิล์ม) |
| 11 | DAN & BEAM UNSEEN CONCERT | 30 กรกฎาคม 2548 | อิมแพค อารีน่า เมืองทองธานี | N/A |
| 12 | NICE CLUB สมาคมคนน่ารัก BY DAN & BEAM | 10 กันยายน 2549 | รอยัล พารากอน ฮอลล์ สยามพารากอน | โฟร์-มด |
| 13 | DAN BEAM FREEDOM AROUND THE WORLD  LIVE IN CONCERT | 3 พฤศจิกายน 2550 | อิมแพค อารีน่า เมืองทองธานี | วิริฒิพา ภักดีประสงค์ (วุ้นเส้น),   พิตต้า ณ พัทลุง,   เบิร์ดกะฮาร์ท |
| 14 | DAN-BEAM DREAM 2 BE CONCERT 21ST CENTURY DADDY ่S CLUB | 14 ธันวาคม 2567 | อิมแพค อารีน่า เมืองทองธานี | N/A |
คอนเสิร์ตเดี่ยว BEAM
| 15 | ONE MAN & แฟนใครไม่รู้ CONCERT | 20 ธันวาคม 2551 | โรงละครอักษรา คิง เพาเวอร์ | ณปภา ตันตระกูล (แพท),   วรเวช ดานุวงศ์ (แดน) |
| 16 | Halloo Beam Concert | 31 ตุลาคม 2552 | หอประชุมใหญ่สภาคริสตจักรในประเทศไทย | N/A |
คอนเสิร์ตเดี่ยว DAN
| 17 | My Blue World Concert | 13 ธันวาคม 2552 | ธันเดอร์โดม เมืองทองธานี | อภิวัชร์ เอื้อถาวรสุข (แสตมป์)   ภพธร สุนทรญาณกิจ (ตู่)   กวี ตันจรารักษ์ (บีม)   สิตางศุ์ ปุณภพ (ปาย) |
| 18 | The Melody Date Night Concert | 14 กุมภาพันธ์ 2555 | Centerpoint Playhouse @CentralWorld | ปริยฉัตร ลิ้มธรรมมหิศร (ฉัตร) |
คอนเสิร์ต > คอนเสิร์ตพิเศษที่ได้เข้าร่วม

รายชื่อคอนเสิร์ตที่มีสมาชิกวงดีทูบีเป็นแขกรับเชิญทั้งหมด ตั้งแต่ พ.ศ. 2544 จนถึงปัจจุบัน
| # | ชื่อคอนเสิร์ต | สถานที่แสดง | วันที่แสดง | หมายเหตุ |
| --- | --- | --- | --- | --- |
| 1 | RS MEETING CONCERT STAR MISSION มันส์หลุดโลก | อินดอร์ สเตเดียม หัวหมาก | 22 ธันวาคม]] 2544 | D2B |
| 2 | PCT MARATHON DANCE EXPO 2002 | ห้องเพลนนารีฮอลล์ ศูนย์การประชุมแห่งชาติสิริกิติ์ | 8 มิถุนายน 2545 | D2B |
| 3 | มหกรรมคอนเสิร์ตถูกใจคนไทย ร่วมใจใช้สินค้าถูกกฎหมาย | ท้องสนามหลวง | 17 สิงหาคม 2545 | D2B |
| 4 | PCT MARATHON DANCE 2003  | อินดอร์ สเตเดียม หัวหมาก | 21 มิถุนายน 2546 | D2B |
| 5 | มหกรรมคอนเสิร์ตทรัพย์สินทางปัญญา 2546 (เวทีอาร์เอสฯ)  | สวนลุมไนท์บาซาร์ | 30 สิงหาคม 2546 | แดน-บีม |
| 6 | วาไรตี้คอนเสิร์ต พระเอ๊ก...พระเอก | อินดอร์ สเตเดียม หัวหมาก | 15 พฤษภาคม พ.ศ. 2547 | แดน |
| 7 | คอนเสิร์ต เรียงความเรื่องแม่ | หอประชุมมหิศร ธนาคารไทยพาณิชย์สำนักงานใหญ่ (SCB PARK) | 20 สิงหาคม 2548 | แดน-บีม |
| 8 | คอนเสิร์ต 30 ปี ความสัมพันธ์ไทย-จีน | อิมแพ็ค อารีน่า เมืองทองธานี | 9 กันยายน 2548 | แดน-บีม |
| 9 | คอนเสิร์ต เราจะเป็นคนดี | ธันเดอร์โดม เมืองทองธานี | 2 มีนาคม 2550 | แดน-บีม |
| 10 | One Man & แฟนใครไม่รู้ | โรงละครอักษรา คิง เพาเวอร์ | 20 ธันวาคม 2551 | แดน |
| 11 | Systema Chill Music Series | ภัทราวดีเธียเตอร์ | 3 กรกฎาคม 2552 | แดน |
| 12 | My Name is Kim | รอยัล พารากอน ฮอลล์ | 7-8 พฤศจิกายน 2552 | บีม |
| 13 | Honda Winter Fest #4 | โบนันซ่า เขาใหญ่ | 28 พฤศจิกายน 2552 | แดน |
| 14 | My Blue World Concert | ธันเดอร์โดม เมืองทองธานี | 13 ธันวาคม 2552 | บีม |
| 15 | Chang in Love @ Pai | ลาน Coffee in Love | 25 ธันวาคม 2552 | แดน |
| 16 | "This is it" The Concert | อิมแพ็ค อารีน่า เมืองทองธานี | 20-21 กุมภาพันธ์ 2553 | แดน |
| 17 | 10 เต็ม 10 คอนเสิร์ต Maximum Generation | อิมแพ็ค เอ็กซิบิชั่น ฮอลล์ 1 | 11 กันยายน 2553 | แดน |
| 18 | Season of Love Song music Festival #1 | สวนผึ้งรีสอร์ท จ.ราชบุรี | 27 พฤศจิกายน 2553 | แดน |
| 19 | Cover Night Plus : MORE THAN LOVE | CURVE เอกมัย | 23 มกราคม 2554 | แดน |
| 20 | Chill music on the beach #3 | โครงการบ้านชานทะเล ชะอำ-หัวหิน | 26 มีนาคม 2554 | แดน |
| 21 | 72 ปี บัญชี จุฬาฯ ... เริงร่ากับเพลงสุนทราภรณ์ | หอประชุมใหญ่จุฬาลงกรณ์มหาวิทยาลัย | 27 มีนาคม 2554 | บีม |
| 22 | Samed in Love #3 โจรสลัดลักสนุก | หาดทรายแก้ว เกาะเสม็ด ระยอง | 23 มิถุนายน 2555 | แดน |
| 23 | Season of Love Song music Festival #3 | สวนผึ้งรีสอร์ท จ.ราชบุรี | 24 พฤศจิกายน 2555 | แดน |
| 24 | เพลงของพ่อ (จะร้องเพลงพ่อให้เพราะที่สุด) | เมืองไทยรัชดาลัย เธียเตอร์ | 4 ธันวาคม 2557 | แดน-บีม |
| 25 | GRAMMY x RS: 2K Celebration Concert | อิมแพ็ค อารีน่า เมืองทองธานี | 9-10 กันยายน 2566 | แดน-บีม |
ผลงานการแสดง > ภาพยนตร์

| # | เรื่อง | นักแสดงนำ | วันที่เริ่มฉาย |
| --- | --- | --- | --- |
| 1 | 9 พระคุ้มครอง | กวี ตันจรารักษ์  อนัน อันวา  ฯลฯ | 6 กรกฎาคม 2544 |
| 2 | สังหรณ์ | อภิเชษฐ์ กิตติกรเจริญ  วรเวช ดานุวงศ์  กวี ตันจรารักษ์ | 4 เมษายน 2546 |
| 3 | Sexphone / คลื่นเหงา / สาวข้างบ้าน | กวี ตันจรารักษ์ (รับบท "ดื้อ") พอลล่า เทเลอร์ | 6 มิถุนายน 2546 |
| 4 | แสบสนิท ศิษย์ส่ายหน้า | วรเวช ดานุวงศ์ (รับบท "สนิท")  ณัฐฐาวีรนุช ทองมี | 30 พฤศจิกายน 2549 |
| 5 | โปงลางสะดิ้ง ลำซิ่งส่ายหน้า | กวี ตันจรารักษ์ (รับบท "วิน")  วิสา สารศาสตร์  โปงลางสะออน | 29 พฤศจิกายน 2550 |
| 6 | ห้าแพร่ง (ตอน "ห้องเตียงรวม") | วรเวช ดานุวงศ์ (รับบท "ตี้ - อาทิตย์") | 9 กันยายน 2552 |
| 7 | 32 ธันวา | วรเวช ดานุวงศ์ (รับบท "โน้ต")   ชูศักดิ์ เอี่ยมสุข   อภิญญา สกุลเจริญสุข | 31 ธันวาคม 2552 |
| 9 | ส.ค.ส. สวีทตี้ | กวี ตันจรารักษ์ (รับบท "ฟิน")  วรเวช ดานุวงศ์ (รับบท "ตั้ด") | 29 ธันวาคม 2554 |
| 10 | วาเลนไทน์ สวีทตี้ | กวี ตันจรารักษ์ (รับบท "ฟิน")  วรเวช ดานุวงศ์ (รับบท "ตั้ด") | 9 กุมภาพันธ์ 2555 |
| 11 | The Melody รักทำนองนี้ | วรเวช ดานุวงศ์ (รับบท "วิน")  ปริยฉัตร ลิ้มธรรมมหิศร | 14 กุมภาพันธ์ 2555 |
| 12 | คืนวันเสาร์ถึงเช้าวันจันทร์ | วรเวช ดานุวงศ์ (รับบท "ชวด")  กวี ตันจรารักษ์ (รับบท "ปกป้อง")  อังศุมาลิน สิรภัทรศักดิ์เมธา (รับบท "เพ็ญ")  นีรนาท โคทส์ (รับบท "ต้นหลิว") | 9 สิงหาคม 2555 |
| 13 | ฤดูที่ฉันเหงา | วรเวช ดานุวงศ์ (รับบท " นักดนตรีอิสระ")  นารา เทพนุภา (รับบท "นารา")  โทนี่ รากแก่น (รับบท "เดซี่")   แจ๊ค แฟนฉัน (รับบท "คุง") จินตนัดดา ลัมะกานนท์ (รับบท "แจน") | 9 พฤษภาคม 2556 |
| 14 | The Room ห้อง/หลอก/หลอน | กวี ตันจรารักษ์ (รับบท "โบ้") | 27 มีนาคม 2557 |
| 15 | The One Ticket   ตัวพ่อเรียกพ่อ | วรเวช ดานุวงศ์ (รับบท "โป้ง") | 31 ธันวาคม 2557 |
ผลงานอื่นๆ > พิธีกรรายการโทรทัศน์

"แดน" รายการพิเศษ "ไดอารี่สเปเชี่ยล" (2549) ออกอากาศทางช่อง 3
"แดน-บีม" รายการ "แดนบีม เดอะซีรีส์" (2550) มีความยาว 13 ตอน ออกอากาศครั้งแรกเมื่อวันที่ 7 กันยายน 2550 ทางโมเดิร์นไนน์ทีวี
"แดน" รายการพิเศษ "เชอร์ล็อก โฮล์มส์ ดับแผนพิฆาตโลก ทีวี สเปเชียล" ออกอากาศเมื่อวันที่ 20 ธันวาคม 2552 ทางช่อง 7
ผลงานอื่นๆ > งานเขียน

"แดน" "Live Walk By Dan" เป็นผลงานการเขียนหนังสือครั้งแรกของแดน ที่บอกเล่าเรื่องราวการเดินทางและการใช้ชีวิตในเมืองเซี่ยงไฮ้ ประเทศจีน ในช่วงสั้น ๆ โดยถ่ายทอดมุมมองความคิดผ่านตัวหนังสือและภาพถ่าย ในลักษณะของบันทึกการเดินทาง
"บีม" เป็นคอลัมนิสต์ด้านการท่องเที่ยว ในนิตยสารสุขภาพดี
ผลงานอื่นๆ > งานเบื้องหลัง

เบื้องหลังงานเพลงและ Music Video
"แดน" โปรดิวเซอร์เพลง และนักแต่งเพลง
"แดน" โปรดิวเซอร์และทำเบื้องหลังการผลิตเพลง ผลงานเพลงอัลบั้ม Blue (2552)
"แดน" ผู้กำกับและทำเบื้องหลังการผลิตมิวสิกวิดีโอ ผลงานเพลงอัลบั้ม Blue (2552)
"แดน" ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz (วีวิลซ์) ในเพลง "สะบัด" และเพลง "Faraway" (2553)และเพลง "เลืองลางแต่ชัดเจน" (2554)
"แดน" ผู้กำกับและทำเบื้องหลังการผลิตมิวสิกวิดีโอ ผลงานเพลงอัลบั้ม SOLO MOTION (2554)
"แดน" ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz(วีวิลซ์)ในเพลง "BAD" (2555)
"แดน" ผู้กำกับและทำเบื้องหลังการผลิตมิวสิกวิดีโอ ของศิลปินวง Vwiilz(วีวิลซ์)ในเพลง "Girlfriend" (2555)
"แดน" ผู้กำกับและทำเบื้องหลังการผลิตมิวสิกวิดีโอประกอบภาพยนตร์ "คืนวันเสาร์ถึงเช้าวันจันทร์" ในเพลง "พอ" สล็อต แมชชีน (2555) - "เรื่องจริง" ซิน  ซิงกูล่าร์ (2555) - "Breathe" Sobic (2555)
"แดน" ผู้กำกับและทำเบื้องหลังการผลิตมิวสิกวิดีโอประกอบภาพยนตร์ "ฤดูที่ฉันเหงา" ในเพลง "ฤดูที่ฉันเหงา" คิว Flure เรียบเรียง - เปียโน โต๋ ศักดิ์สิทธิ์ (2556)
"แดน" โปรดิวเซอร์และทำเบื้องหลังการผลิตเพลง ผลงานเพลงอัลบั้ม STORY TELLER (2557)
เบื้องหลัง Concert
"แดน" มิวสิกไดเรคเตอร์ โชว์ไดเรคเตอร์ คอนเสิร์ต My Blue World Concert (2552)
"แดน" ครีเอทีฟคอนเสิร์ต My Blue World Concert (2552)
เบื้องหลังละครโทรทัศน์
"แดน" 1 ในหุ้นส่วนผู้จัดละคร บริษัท เกโนไก จำกัด
"แดน" ผู้กำกับภาพยนตร์โทรทัศน์ชุด "บันทึกกรรม" ตอน "ความรัก เจ้าชู้ ประตูกรรม" และ ตอน "เวรกรรม"(2553)
"แดน" ผู้จัดและทำเบื้องหลังละครโทรทัศน์ "กุหลาบซ่อนหนาม" (2553)
"แดน" ผู้จัดและทำเบื้องหลังละครโทรทัศน์ "สืบสวนป่วนรัก" (2553)
"แดน" ผู้จัดและทำเบื้องหลังละครโทรทัศน์ "สืบสวนป่วนกำลัง3" (2554)
"แดน" ผู้จัดและทำเบื้องหลังละครโทรทัศน์ "ช่วยด้วยครับ! ผมรักลูกสาวเจ้าพ่อ" (2554)
"แดน" ผู้จัดและทำเบื้องหลังละครโทรทัศน์ "ฟาร์มเอ๋ย ฟาร์มรัก" (2555)
"แดน" ผู้กำกับและทำเบื้องหลังละครโทรทัศน์ "คาราบาว เดอะซีรีส์ ตอน "หนุ่มสุพรรณ" (2556)
เบื้องหลังภาพยนตร์
"แดน" ผู้กำกับ ผู้เขียนบท และควบคุมการสร้างภาพยนตร์  "คืนวันเสาร์ถึงเช้าวันจันทร์"  (2555)
"แดน" ผู้กำกับ ผู้เขียนบท และควบคุมการสร้างภาพยนตร์  "ฤดูที่ฉันเหงา" (2556)
"แดน" ผู้กำกับและทำเบื้องหลังภาพยนตร์สั้นเฉลิมพระเกียรติ "Bangkok 2014"  (2557)  1 ใน 12 ภาพยนตร์สั้นเฉลิมพระเกียรติ "ไทยนิยม"  จากค่านิยมหลัก 12 ประการ หัวข้อที่ 6 "หกไม่ขาด ศีลธรรม ศาสนา"
"แดน" ควบคุมการสร้างภาพยนตร์  "The One Ticket ตัวพ่อเรียกพ่อ"  (2557)
ผลงานโฆษณา

| # | ชื่อผลงานโฆษณา | ประเภทสินค้า | พรีเซนเตอร์ | ปี |
| --- | --- | --- | --- | --- |
| 1 | พอนส์ | โฟมล้างหน้า | D2B | พ.ศ. 2545 |
| 2 | มิสทีน พิงค์เมจิก | เครื่องสำอาง | D2B   แตงโม ภัทรธิดา | พ.ศ. 2546 |
| 3 | พานาโซนิค จีดี50 | โทรศัพท์มือถือ | D2B | พ.ศ. 2546 |
| 4 | เป๊ปซี่ (concept story: กีตาร์) | เครื่องดื่มอัดลม | แดน วรเวช    อาหรั่ง | พ.ศ. 2548 |
| 5 | เนสกาแฟ เรดคัพ | กาแฟสำเร็จรูป | แดน วรเวช | พ.ศ. 2549 |
| 6 | แป้งเย็นตรางู | แป้งเย็น | แดน-บีม   แดน-บีม และ บัว สโรชา | พ.ศ. 2549  พ.ศ. 2550 |
| 7 | วันทูคอล | ระบบโทรศัพท์เคลื่อนที่ | แดน-บีม | พ.ศ. 2550 |
| 8 | ฮานามิ | ข้าวเกรียบกุ้ง | แดน-บีม   โฟร์-มด | พ.ศ. 2550 |
| 9 | ทิปโก้ คูลฟิต | น้ำผลไม้ | บีม กวี | พ.ศ. 2551 |
| 10 | ฮอนด้าเวฟ 110 ไอ (ระบบหัวฉีด PGMFI) | รถจักรยานยนต์ | แดน วรเวช | พ.ศ. 2552 |
| 11 | โครงการคิดอย่างยั่งยืน (โดย กอ.รมณ.) | โครงการ | แดน วรเวช  ยืนยง โอภากุล , ธนชัย อุชชิน | พ.ศ. 2552 |
| 12 | พรีเซ็นเตอร์ วันเอดส์โลก ประจำปี 2552 | โครงการ | แดน วรเวช   อคัมย์สิริ สุวรรณศุข | พ.ศ. 2552 |
| 13 | ปิดไฟ ให้โลกพัก | โครงการ | บีม กวี | พ.ศ. 2553 |
| 14 | แป้งเย็นตรางู รักเดียวใจเดียว | แป้งเย็น | บีม กวี  ฑิฆัมพร ฤทธิ์ธาอภินันท์ | พ.ศ. 2553 |
| 15 | รถจักรยานยนต์ ฮอนด้า เวฟ 110 ไอ เอที | รถจักรยานยนต์ | แดน วรเวช   ชีรณัฐ ยูสานนท์ | พ.ศ. 2553 |
| 16 | รณรงค์ลดอุบัติเหตุช่วงเทศกาลสงกรานต์ (Zero Accident) | โครงการ | แดน วรเวช  และอีกมากมาย | พ.ศ. 2553 |
| 17 | คุกกี้แซนวิชสอดไส้ครีม ตราฟันโอ (Fun-O) | คุกกี้แซนวิช | แดน วรเวช | พ.ศ. 2553 |
| 18 | ครีมอาบน้ำ  Parrot Natural Guard | ครีมอาบน้ำ | แดน วรเวช | พ.ศ. 2554 |
| 19 | โครงการลดเค็มครึ่งหนึ่ง | โครงการ สสส. | บีม กวี   และอีกมากมาย | พ.ศ. 2556 |
| 20 | รถยนต์โตโยต้าพริอุส | รถยนต์ | บีม กวี   โทนี่ รากแก่น , ไบร๊ท์ | พ.ศ. 2556 |
| 21 | บะหมี่กึ่งสำเร็จรูปไวไว รสหมูสับต้มยำ | บะหมี่กึ่งสำเร็จรูป | แดน วรเวช | พ.ศ. 2556 พ.ศ. 2557 พ.ศ. 2558 |
แหล่งข้อมูลอื่น

ดีทูบี ศิลปินไทยยอดนิยม เอ็มทีวี เอเชีย อวอร์ดส์ 2003 - siamzone.com
D2B Neverending เก็บถาวร 2008-01-11 ที่ เวย์แบ็กแมชชีน - เว็บไซต์อย่างเป็นทางการของ D2B
Only Beam Fanclub เก็บถาวร 2013-06-16 ที่ เวย์แบ็กแมชชีน - เว็บไซต์ที่ใหญ่ที่สุดของแฟนคลับบีม
Dan Only[ลิงก์เสีย] - เว็บไซต์ที่ใหญ่ที่สุดของแฟนคลับแดน
Forever Big Fanclub เก็บถาวร 2009-02-02 ที่ เวย์แบ็กแมชชีน - เว็บไซต์ที่ใหญ่ที่สุดของแฟนคลับบิ๊ก
| ด ค กดีทูบี |
| --- | --- |
อภิเชษฐ์ กิตติกรเจริญ   • วรเวช ดานุวงศ์  •  กวี ตันจรารักษ์
สตูดิโออัลบั้ม: D2B (2544)  •  Type II (2546)
อัลบั้มของ แดน-บีม: Dan & Beam The Album (2548) •  The Album II - Relax (2549) •  The Album 3 Freedom (2550)
อัลบั้มของ แดน: Blue (2552) •  Solo Motion (2554)
อัลบั้มของ บีม: Beam (2551)
อัลบั้มพิเศษ: Summer (2545) •  MIXA (2546) •  D2B THE NEVERENDING ALBUM (Tribute to BIG D2B) (2547)  •  D2B The Memories 2001-2004 (2547) •  DB2B - Dan Beam To Big The Albums (2550) •  Big D2B : Big Memory (2551) •  Beam's World (2552)  •  RS - Time Machine Project - D2B (2553) •  RS - Time Machine Project - Dan & Beam (2553) •  D2B Forever - 10th Anniversary (2555) •  Dan Fever (2555)
ดูเพิ่มเติม: อาร์เอส โปรโมชั่น •  โซนี่ มิวสิก เอ็นเตอร์เทนเมนท์